जबरन चंदा वसूलने पर होगी कार्रवाई
जिला स्तरीय शांति समिति की बैठक मंगलवार को कलेक्टोरेट के सभाकक्ष में हुई। बैठक में 12 मार्च को होलिका दहन, 13 मार्च को होली पर्व सुरक्षित ढंग से मनाने अनेक निर्णय लिए गए। जबरन चंदा वसूली पर कड़ी कार्रवाई की जाएगी। साथ ही व्यवसायियों से कहा गया है कि टेंट लगाकर यातायात अवरूद्ध न करें। संयुक्त कलेक्टर गजेन्द्र सिंह ठाकुर ने बैठक की अध्यक्षता करते हुए कहा कि व्यक्ति के मर्जी के विरूद्ध रंग डालने और होली के नाम पर छेड़खानी करने वालों पर कड़ी कार्रवाई करंे। पुलिस विभाग को सड़क पर अवरोधक बनाकर चंदा वसूली करने वालों पर कार्रवाई करने को कहा। होलिका दहन के नाम पर हरे भरे पौधों को काटने वालों के विरूद्ध कार्रवाई होगी। नगर निगम आयुक्त ने व्यापारियों से अपील की है कि वे अपने प्रतिष्ठान के सामने टेंट लगाकर यातायात बाधित न करें। बैठक में निगमायुक्त अजय अग्रवाल, एएसपी तारकेश्वर पटेल, एसडीएम देवेन्द्र पटेल, सिटी मजिस्ट्रेट अभिषेक अग्रवाल, डिप्टी कलेक्टर द्वय निष्ठा पाण्डेय तिवारी, आभा तिवारी, सहायक आयुक्त आबकारी नोहर सिंह ठाकुर, तहसीलदार तुलाराम भारद्वाज, नगर निगम के स्वास्थ्य अधिकारी वीकेसारस्वत, चेंबर अध्यक्ष रामसिंह अग्रवाल, कारी सैय्यद शबीर अहमद, हाजी मोहम्मद शाकिर, मो. मकसूद मेमन, एच.एस.शहजादा, रवि पी. सिंह, राजेश जोसफ उपस्थित थे।
अवैध शराब पर कार्रवाई
सूखी होली खेलने आग्रह
आबकारी विभाग को कहा गया है कि वे अवैध शराब बिक्री करने वालों के विरूद्ध छापामार कार्रवाई करें और होटल, ढाबों के साथ सार्वजनिक स्थानों पर शराब विक्रय पर रोक लगाएं।
शांति समिति ने आम नागरिकों से सूखी होली खेलने की अपील करते हुये कहा है कि वे होली पर्व में ऐसे रंगों, जो सेहत के लिए नुकसानदेह है, का इस्तेमाल न करें। किसी राहगीर के उपर छत से रंग, गुलाल न फेंकें, तथा अभद्र शब्दों का उपयोग न करें।
स्वास्थ्य केंद्रों में चिकित्सकों की ड्यूटी
चिकित्सा विभाग को कहा है कि वे होली पर्व के दौरान प्राथमिक स्वास्थ्य केंद्रों में डाक्टर की ड्यूटी लगाएं। उन्होंने पुलिस नियंत्रण कक्ष में एंबुलेंस की व्यवस्था के साथ विशेषकर चर्म, नेत्र विशेषज्ञ डाक्टर व स्टाफ की भी ड्यूटी लगाने कहा है। कोतवाली परिसर में स्वास्थ्य सुविधाओं से लैस एक एंबुलेंस की व्यवस्था रखने कहा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva